Corvus

Ny ***Corvus*** dia vondron-karazam-borona miparitaka be manomboka amin' ny habe salantsalany ka hatramin' ny lehibe ao amin' ny fianakaviana *[[Corvidae]]*. Anisan' izany ny goaika sy ny goaikambazaha. Ny karazana miisa 46 eo ho eo amin' ity vondron-karazana ity dia hita ao amin' ny kôntinenta rehetra afa-tsy any Amerika Atsimo, ary ao amin' ny nosy maromaro. Ny vondron-karazana *Corvus* dia mandrafitra ny ampahatelon' ny karazana ao amin' ny fianakaviana *Corvidae*. Ny fikarohana vao haingana dia nahita karazana goaika sasany izay sady afaka mapiasa fitaovana sy manboatra fitaovana. Ny karazan-goaika ankehitriny dia heverina ho anisan' ny biby manan-tsaina indrindra eran-tany manana tahan' atidoha mitovy amin' ny an' ny rajako sy ny gidro maro.

Amin' ny teny frantsay ny anarana iombonan' ireo vorona ireo ny hoe *corbeau* (ny be vatana) na *corneille* (ny kely vatana), fa amin' ny teny anglisy kosa dia atao hoe *raven* (ny be vatana) na *crow* (ny kely vatana).

## Toetoetrany
Ny karazan-goaika salantsalany ka hatramin' ny lehibe dia mirefy 34 sm (karazan-goaika meksikana kely sasany) ka hatramin' ny 60–70 sm (goaikambazaha sy goaika matevin-bava).

Manana endrika matanjaka sy lava ny goaika. Kely sy boribory ny lohany. Matanjaka, mindrika kitsoloha, lava ary maranitra ny vavany izay mifaraingo mankany ambany. Matanjaka ny tongony ary fohy ny rambony.

Anjakan' ny mainty ny lokon' ny goaika, befa misy karazana sasany ahitana volo manjelatra toa metaly ary ny hafa misy faritra fotsy na volondavenona eo amin' ny tendany na ny vatany. Mazava ny mason' ny goaika aostraliana, fa amin' ny ankapobeny dia maizina na mainty ny an' ny karazana hafa.

Voafetra ny tsy fitovian' ny vatan' ny lahy sy vavy eo amin' ny karazan-goaika.

## Lisitry ny karazan-goaika
Inty ny lisitry ny karazan-goaika araka ny fanasokajiana nataon' ny International Ornithological Congress (version 14.1, 2024):

# *[[Corvus albicollis]]* – Goaika fotsy hatoka
# *[[Corvus albus]]* – Goaika
# *Corvus bennetti* – Goaikan' i  Bennett na Goaikan-tany efitra na Goaika zeny
# *Corvus brachyrhynchos* – Goaika amerikana na Goaika fohy vava
# *Corvus capensis* – Goaikan' i Cape
# *Corvus caurinus* – Goaikan' i Alaska
# *[[Corvus corax]]* – Goaikambazaha
# *[[Corvus cornix]]* – Goaika miakanjo
# *Corvus corone* – Goaika mainty
# *[[Corvus coronoides]]* – Goaika aostraliana na Goaika fotsy maso
# *[[Corvus crassirostris]]* – Goaika matevim-bava
# *Corvus cryptoleucus* – Goaika fotsy tenda
# *Corvus culminatus* – Goaika indiana
# *Corvus edithae* – Goaika sômaliana
# *Corvus enca* – Goaika manify vava
# *Corvus florensis* – Goaika flôrensiana
# *Corvus frugilegus* – Goaika mpioty
# *Corvus fuscicapillus* – Goaika manja loha
# *Corvus hawaiiensis* – Goaika haoaiana
# *Corvus imparatus* – Goaika meksikana
# *Corvus insularis* – Goaikan' ny vondronosy Bismarck
# *Corvus jamaicensis* – Goaika jamaikana
# *Corvus kubaryi* – Goaikan' ny vondronosy Mariana
# *Corvus leucognaphalus* – Goaikan' i Hispaniola (na Goaika kely fotsy hatoka)
# *Corvus levaillantii* – Goaikan' i Levaillant
# *[[Corvus macrorhynchos]]* – Goaika be vava
# *Corvus meeki* – Goaikan' i Meek na Goaikan' i Bougainville
# *Corvus mellori* – Goaika kely
# *Corvus minutus* – Goaikam-palma kiobana na Goaika madinika
# *Corvus moneduloides* – Goaika kaledôniana
# *[[Corvus nasicus]]* – Goaika kiobana na Goaika marani-bava
# *Corvus orru* – Goaikan' i Torres na Goaika papoa na Goaika aostraliana na Goaika mazava hatoka
# *Corvus ossifragus* – Goaika mpamaky taolana na Goaika mpanjono
# *Corvus palmarum* – Goaika palmista na Goaikam-palma hispaniôlana
# *Corvus pusillus* – Goaika n' i Palawan na Goaika bitika
# *Corvus rhipidurus* – Goaika fohy rambo
# *Corvus ruficollis* – Goaika manja na Goaika mena vozona
# *Corvus samarensis* – Goaikan' i Samar na Goaika samariana
# *Corvus sinaloae* – Goaika sinaloana
# *Corvus splendens* – Goaikan-tanàna na Goaika mamiratra
# *Corvus tasmanicus* – Goaika tasmaniana na Goaikan' ala
# *[[Corvus torquatus]]* – Goaika miravaka na Goaika fotsy ravaka
# *Corvus tristis* – Goaika volombatolalaka na Goaika malahelo
# *Corvus typicus* – Goaikan' ny Célèbes na Goaika mpisioka
# *Corvus unicolor* – Goaikan' ny vondronosy Banggai na Goaika tokam-bolo
# *Corvus validus* – Goaikan' ny Moluques na Goaika lava vava na Goaika matanjaka
# *Corvus violaceus* – Goaika volomparasy
# *[[Corvus woodfordi]]* – Goaika fotsy vava